পানিপথের দ্বিতীয় যুদ্ধ
মূঘল সম্রাজ্যের প্রতিষ্ঠাতা বাবরের উত্তরসূরি হুমায়ূন রাজত্ব হারিয়েছিলেন যখন ১৫৪০ সালে সূর সম্রাজ্যের প্রতিষ্ঠাতা শের শাহ সূরি তাকে ভারতের বাইরে বিতাড়িত করেছিল। দিল্লী এবং আগ্রার পতন হয়েছিল শের শাহর হাতেই। পরবর্তীতে ১৫৪৫ সালে তাঁর মৃত্যু হয়। তাঁর উত্তরসূরী হয় ছোট ছেলে ইসলাম শাহ সূরি, যিনি ছিলেন একজন দক্ষ শাসক। ১৫৫৩ সালে তাঁর মৃত্যুর পর সূর সাম্রাজ্য উত্তরাধিকার যুদ্ধে জড়িয়ে পড়েন এবং বিদ্রোহী ও প্রদেশসমুহের বিচ্ছিন্নতাবাদীদের দ্বারা আক্রান্ত হয়েছিলেন। হারানো রাজত্ব ফিরে পেতে হুমায়ূন এই বিবাদ কাজে লাগিয়েছিলেন এবং ১৫৫৫ সালের ২৩শে জুলাই মুঘলরা সিকান্দার শাহ সুরি কে পরাজিত করে, এবং সবশেষে দিল্লী ও আগ্রার উপর নিয়ন্ত্রণ ফিরে পায়।
প্রথম মহম্মদ মহবত খানজী
প্রথম মহম্মদ মহবত খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর জ্যৈষ্ঠ পুত্র ছিলেন। ১৭৫৮ খ্রিস্টাব্দের ২৮শে সেপ্টেম্বর তারিখে পিতার মৃত্যুর পর তিনি সিংহাসনে আরোহণ করেন। ১৭৬০ খ্রিস্টাব্দে তাঁর মাতুল মুজফফর খানজী তাঁকে সিংহাসনচ্যূত করে বন্দী করেন কিন্তু ১৭৬২ খ্রিষ্টাব্দে রাধনপুর রাজ্যের নবাব দ্বিতীয় জওয়ান মর্দ খান মুজফফর খানজীকে পরাজিত করে জুনাগড় রাজ্যকে নিজের রাজ্যভুক্ত করলে প্রথম মহম্মদ মহবত খানজী কারাগার থেকে মুক্তিলাভ করেন। তার প্রথমা পত্নী বিবি সর্দার বখতা বেগম ছিলেন দ্বিতীয় জওয়ান মর্দ খানের কন্যা। তাঁর দ্বিতীয় পত্নী বিবি সজ্জন কুঁভেরবার গর্ভে ভূমিষ্ঠ তাঁর একমাত্র পুত্র প্রথম মহম্মদ হামিদ খানজী জুনাগড় রাজ্যের ২রা ডিসেম্বর, ১৭৭৪ খ্রিস্টাব্দে তাঁর মৃত্যুর পর পঞ্চম নবাব হিসেবে সিংহসনে আরোহণ করেন।